8. sz. napirendi pont



**ZALA MEGYEI ÖNKORMÁNYZAT**



a Zala Megyei Közgyűlés 2022. április 21-i ülésére

**Tárgy:**Zala megye előzetes Integrált Területi Programjának (ITP) 2021-2027 módosítása

**Az előterjesztést készítette:** dr. Pál-Harmath Judit

**Megtárgyalta:** Pénzügyi Bizottság

Térségfejlesztési Bizottság

**Törvényességi észrevétel:** nincsen dr. Mester László

**Előterjesztő:**

Dr. Pál Attila

a közgyűlés elnöke

www.zala.hu

**Tisztelt Közgyűlés!**

Zala megye 2021-2027-es időszakra vonatkozó előzetes Integrált Területi Programja (ITP) 2021. június 10-én a közgyűlés elnökének 20/2021. (VI.10.) számú határozatával került elfogadásra.

Magyarország Kormánya a 2021-2027 időszakra vonatkozó Terület- és Településfejlesztési Operatív Program Plusz pénzügyi keretének területi felosztásáról 2022. február 23-án megjelent 1086/2022. (II. 23.) Korm. határozatában a TOP Plusz forráskeretét megemelte és Zala megye fejlesztési forrását a korábbi 55,952 Mrd Ft-ról 61,322 Mrd Ft-ra módosította. Ezen forráskeret emelés az előzetes ITP dokumentumon átvezetésre került, a módosítások piros színű betűvel szedetten láthatók.

A Zala Megyei Területfejlesztési Konzultációs Fórum elektronikus úton történő döntéshozatal keretében nyilvánít véleményt az előterjesztésről, amely a közgyűlés ülésén kerül ismertetésre.

Kérem a Tisztelt Közgyűlést a határozati javaslat elfogadására.

**Határozati javaslat**

A Zala Megyei Közgyűlés elfogadja Zala megye 2021-2027-es időszakra vonatkozó módosított előzetes Integrált Területi Programját és gondoskodik ezen határozat Irányító Hatóság részére történő megküldéséről.

Határidő: azonnal

Felelős: Dr. Pál Attila, a közgyűlés elnöke